google/wiki40b huggingface dataset:
Daerah lampu merah

Daerah lampu merah merupakan sebahagian daripada sesebuah kawasan perbandaran di mana tertumpunya aktiviti pelacuran serta perniagaan berasaskan seks termasuklah kelab bogel, rumah urut, dsb. Istilah tersebut berasal daripada lampu merah yang digunakan untuk menandakan sesebuah rumah lacur.
Daerah lampu merah yang dikatakan paling terkenal ialah De Wallen di Amsterdam, Belanda. Di Malaysia, kawasan yang sering dikaitkan sebagai daerah lampu merah ialah kawasan Chow Kit di Kuala Lumpur, terutamanya berhampiran Lorong Haji Taib. Negara yang paling banyak dikaitkan dengan daerah lampu merah serta aktiviti pelacuran ialah Belanda dan Thailand, tetapi terdapat banyak lagi bandar raya utama lain di seluruh dunia yang memperoleh reputasi antarabangsa sebagai daerah lampu merah, walaupun selalunya tanpa pengiktirafan rasmi.

Asal-usul istilah

Secara tradisional, lampu merah digunakan pada papan tanda rumah lacur. Menurut Kamus Bahasa Inggeris Oxford, penggunaan istilah "red light district" (daerah lampu merah) terawal dalam media cetak ialah dalam rencana tahun 1894 dari akhbar The Sandusky Register, sebuah akhbar di Sandusky, Ohio. Terdapat juga cerita dongeng yang mengatakan kononnya pekerja landasan kereta api terawal membawa bersama tanglung berwarna merah semasa mereka mengunjugi rumah lacur supaya kru mereka boleh menemui mereka semasa kecemasan. Namun, pakar cerita rakyat Barbara Mikkelson dari snopes.com menyatakan bahawa cerita dongeng tersebut tidak berasas sama sekali.
Salah satu istilah yang digunakan bagi merujuk kepada daerah lampu merah dalam Bahasa Jepun ialah akasen (赤線), dengan makna harfiah "garisan merah." (jangan terkeliru dengan istilah sama dalam bidang automotif). Pihak polis Jepun melakar garisan merah pada peta untuk menandakan daerah lampu merah yang sah di sisi undang-undang Jepun. Dalam Bahasa Jepun, istilah aosen (青線), secara harfiahnya bermaksud "garisan biru," menandakan daerah lampu merah haram.

Isu perundangan

Kebanyakan bandar raya utama bersaiz sederhana dan besar di seluruh dunia mempunyai daerah lampu merah tersendiri, walaupun terdapat perbezaan dari segi status sama ada aktiviti seks di kawasan tersebut sah di sisi undang-undang atau tidak, darjah "keterbukaan", pandangan awam serta penguatkuasaan di kawasan daerah lampu merah di seluruh dunia.
Sesetengah daerah lampu merah seperti di De Wallen, Belanda ataupun Reeperbahn, Jerman merupakan kawasan yang telah diwartakan secara rasmi sebagai kawasan aktiviti seks yang sah serta terkawal.
Di Malaysia, sebarang aktiviti seks luar nikah termasuklah aktiviti pelacuran adalah diharamkan, dan kerajaan sama sekali tidak pernah mengiktiraf mana-mana daerah lampu merah yang wujud di Malaysia. Kesannya, daerah lampu merah di Malaysia merupakan kawasan paling kerap diserbu oleh pihak polis untuk membanteras aktiviti tidak bermoral yang sering dikaitkan dengan daerah lampu merah.
Coulonges-les-Sablons

Coulonges-les-Sablons ialah sebuah komun di jabatan Orne di barat-laut Perancis.
Sira, India

Demografik 2001

Menurut bancian India pada tahun 2001, Sira memiliki bilangan penduduk seramai 50,056. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Sira memiliki kadar pendidikan (kebolehan membaca) 67%, melebihi kadar purata kebangsaan 59.5%; dengan 55% lelaki dan 45% wanita mampu membaca. 13% dari populasi berusia di bawah 6 tahun. (2001)
Kampung Gong Berangan

Poskod

Poskod yang digunakan di Kampung Gong Berangan, Jerteh, Terengganu ialah 22020.
Sado, Niigata

Geografi

Sado terletak di Pulau Sado yang terletak di Laut Jepun dan bandar ini melitupi keseluruhan kawasan pulau tersebut.
Pölchow

Pölchow merupakan sebuah munisipaliti terletak di daerah Rostock, Niedersachsen, Jerman.
Bollullos Par del Condado

Bollullos Par del Condado merupakan sebuah kawasan perbandaran yang terletak di wilayah Huelva, Andalusia, Sepanyol
Pembocoran dokumen Perang Afghanistan

Pengasas Wikileaks bimbang

Pengasas Wikileaks Julian Assange (39) bimbang beliau akan ditangkap jika pulang ke Amerika Syarikat. Beliau berasal dari Australia dan kini berada di London. Wikileaks dibina bagi menyembunyikan pembocor maklumar rahsia. Strategi itu dapat menghalang agensi perisikan dan firma korporat yang memusuhi Wikileaks daripada mengetahui identiti penghantar data. Dalam wawancara dengan akhbar Der Spiegel, Assange berkata mahu menghancurkan Rumah Putih.
Penganalisis risikan Amerika, Bradley Manning mungkin didakwa dan Assange akan dipanggil menjadi saksi. Manning ditahan di Baghdad Iraq ditahan pada Mei 2010 dan didakwa membocorkan data rahsia atas maklumat seorang penggodam. Manning kini ditahan di Kuwait iaitu 'pusat tahanan Teluk Guantanamo kedua'.

Pentagon tuntut dokumen

Pada 6 Ogos 2010, pegawai Pentagon atau Jabatan Pertahanan Amerika Syarikat , Geoff Morrell mendesak WikiLeaks agar menghapus dokumen rahsia Perang Afghanistan itu dari komputer dan catatannya. Ramai nyawa terutama warga Afghanistan yang terancam jika dokumen didedahkan. 
Pentagon mengesyaki pegawai tentera AS yang membocorkan 77,000 dokumen yang dikumpul selama 6 tahun itu.

Rakyat Pakistan musuhi Amerika

83 % dari 2000 responden rakyat Pakistan memusuhi tentera Amerika Syarikat. Hanya 17 % punya pandangan baik terhadap AS. Rakyat Pakistan lebih senang dengan kehadiran Taliban dan al Qaeda. Mereka memandang India sebagai musuh. Hanya 8 % sedang dengan dasar -dasar Barack Obama dan bantuan bilion dolar AS. 65 % mahu pasukan tentera AS dan NATO segera keluar dari Afghanistan. Hanya 20 % senang dengan kepimpinan presiden Pakistan Asif Ali Zardari.
Tuak

Tuak merujuk kepada sejenis minuman beralkohol tradisi yang popular dikalangan masyarakat asli atau bumiputera. Tuak pada asasnya merupakan sejenis minuman yang terhasil dari pemeraman bahan tertentu, jenis bahan tersebut bergantung kepada suku kaum yang menghasilkannya. 
Bagi masyarakat Kelantan dan Terengganu pula, perkataan tuak merujuk kepada nira iaitu minuman yang dihasilkan dari mayang kelapa yang kandungan gulanya belum bertukar kepada alkohol.
Di Malaysia terdapat dua jenis tuak yang diketahui, iaitu tuak beras, tuak kelapa dan tuak nipah.

Tuak beras

Tuak (beras) ialah sejenis minuman masyarakat kaum Iban pada masa dahulu. Biasanya Tuak diperbuat daripada sejenis beras dipanggil "Beras Pulut". Beras tersebut akan di rendam bersama air di dalam tempayan atau dikenali sebagai "Tajau". Proses tersebut akan mengambil masa sekurang-kurangnya dua minggu sebelum ia boleh diminum dan beras tersebut juga akan menjadi sejenis makanan dipanggil "Nasi Tapai". Namun pada masa kini proses pembuatan tuak berlainan sedikit iaitu selain dibuat menggunakan beras pulut, ia juga dicampur dengan gula pasir supaya rasanya manis.
Biasanya Tuak akan dihidangkan pada perayaan tertentu seperti perayaan Gawai Dayak, Gawai Hantu, Gawai Burung dan sebagainya. Selain daripada masyarakat Iban, terdapat juga masyarakat lain seperti Bidayuh, Orang Ulu juga membuat tuak dengan cara mereka sendiri. Tuak juga boleh membawa kesan yang mudarat seperti mabuk, khayal, muntah sekiranya diminum berlebihan.

Tuak nipah/kelapa

Tuak (nipah/kelapa) merupakan sejenis minuman kaum asli. Biasanya tuak ini dihasilkan dari menyadap mayang kelapa/nipah. Mayang kelapa atau nipah akan sekiranya dibiarkan akan menjadi buah, akan dipotong dan air manis yang menitik dari tandan yang dipotong itu akan dikumpulkan dalam bekas, biasanya bekas buluh. Air ini dikenali sebagai air nira yang boleh diminum tanpa kandungan alkohol. Selepas itu air ini akan diperam sehingga kandungan gula di dalamnya bertukar menjadi alkohol melalui proses penapaian selama beberapa hari. Tuak kelapa/nipah ini akan diminum selepas beberapa hari. 
Biasanya Tuak akan dihidangkan pada perayaan tertentu seperti majlis perkahwinan dan sebagainya. Sekiranya tuak kelapa/nipah ini dibiarkan terlalu lama, ia akan menjadi masam dan lama-kelamaan bertukar menjadi cuka secara semulajadi tanpa perlu mencampurkan bahan asing.
Iwate, Iwate

Pendidikan

Pekan Iwate memiliki lima buah sekolah rendah, tiga buah sekolah menengah dan sebuah sekolah tinggi.
Penarafan Nielsen

Penarafan Nielsen ialah sistem pengukuran khalayak yang dikendalikan oleh Nielsen Media Research yang bertujuan untuk menentukan saiz dan komposisi penonton program televisyen di Amerika Syarikat menggunakan sistem penarafan. 
Nielsen Media Research diasaskan oleh Arthur C. Nielsen, seorang penganalisis pasaran yang kerjayanya bermula pada tahun 1920-an dengan analisis pengiklanan jenama dan telah berkembang menjadi analisis pasaran radio pada tahun 1930-an, yang memuncak dalam penarafan Nielsen pengaturcaraan radio, yang bertujuan untuk menyediakan statistik mengenai pasaran rancangan radio. Penarafan Nielsen pertama untuk program radio dikeluarkan minggu pertama bulan Disember 1947. Mereka mengukur 20 program teratas dalam empat bidang: jumlah penonton, purata penonton, penonton kumulatif dan rumah setiap dolar yang dibelanjakan untuk masa dan bakat. 
Pada tahun 1950, Nielsen berpindah ke televisyen, membangunkan sistem penarafan menggunakan kaedah yang telah dibangunkannya untuk syarikat radio. Kaedah itu menjadi sumber utama maklumat pengukuran khalayak dalam industri televisyen.
Kranichfeld (Verwaltungsgemeinschaft)

Kranichfeld merupakan sebuah kawasan perbandaran terletak di daerah Weimarer Land, Thüringen, Jerman.
Ciluluk

Poskod

Poskod yang digunakan di Ciluluk adalah 40396. Terdapat buah desa di dalam daerah kecamatan Cikancung.
Vivipariti

Vivipariti atau vivipari mempunyai dua erti berbeza. Pada haiwan, ertinya ialah perkembangan embrio di dalam badan ibu, yang akhirnya membawa kepada kelahiran hidup, bertentangan dengan pengeluaran telur. Pada tumbuhan, ertinya ialah perkembangan melalui embrio, seperti tunas, yang berkembang dari mula tanpa gangguan, bertentangan dengan percambahan luaran daripada biji benih.
Larrau

Larrau merupakan sebuah komun di jabatan Pyrénées-Atlantiques di barat-daya Perancis.
Ingelbach

Ingelbach merupakan sebuah kawasan perbandaran terletak di daerah Altenkirchen, North Rhine-Westphalia, Jerman.
Kampung Deralik

Poskod

Poskod yang digunakan di Kampung Deralik, Sitiawan, Perak ialah 32000.
Heidgraben

Heidgraben merupakan sebuah kawasan perbandaran terletak di daerah Pinneberg, Schleswig-Holstein, Jerman.
Schönfeld, Saxony

Schönfeld merupakan sebuah kawasan perbandaran terletak di daerah Meißen, Saxony, Jerman.
Johnny Herrera

Universidad de Chile

Pada awal musim 1999, beliau memasuki skuad senior Universidad dan Herrera menjadi pilihan pertama penjaga gol untuk Universidad de Chile pada 2003. Pada musim berikutnya, beliau menjadi kunci pemain utama dalam kejohanan Torneo de Apertura obtention di mana pasukannya berjaya ke perlawanan akhir dan memenangi kejohanan itu. Pada 10 April 2005, beliau mengalami insiden serius dengan Jorge Valdivia selepas berlanggaran sesama sendiri ketika menentang Colo-Colo. Pada Disember 2005, Herrera sebahagian daripada pasukan yang naib juara pada kejohanan Torneo Clausura selepas ditumpaskan oleh Universidad Católica pada penalti dan beliau gagal untuk memperbaharui kontrak beliau bersama kelab.

Corinthians & Everton

Pada 2006, beliau berpindah ke kelab Brazil, Corinthians. Pada 2007, beliau kembali ke Chile untuk bermain bersama Everton.

Audax Italiano

Beliau berpindah ke kelab Audax Italiano pada Jun 2008.

Kembali ke Universidad de Chile

Pada 2011, Herrera kembali ke kelab Universidad de Chile selepas 6 tahun berhijrah ke kelab lain dan berjaya membantu kelabnya memenangi kejohanan Apertura 2011. Itu merupakan kejohanan ke-4 Herra bersama Universidad.
Beliau menandatangani kontrak baru bersama Universidad pada 22 Januari 2011 dengan bayaran sekitar US$700.000.
Herrera membuat debut sejak kedatangannya ke Universidad pada 29 Januari selepas seri 1-1 menentang La Serena. Herrera bermain pada setiap perlawanan Universidad yang memenangi Primera Division Chile 2011 dan Copa Sudamericana 2011. Pada bulan Diasember, beliau dianugerahkan sebagai Penjaga Gol Tahunan Terbaik Chile dan Penjaga Gol Terbaik Amerika Selatan.
Pada 18 Mac, beliau menjaringkan gol pertamanya dalam kerjaya profesionalnya ketika peringkat kumpulan Copa Libertadores menentang kelab Peru, Real Garcilaso.

Kerjaya antarabangsa

Herrera telah dipanggil oleh pasukan kebangsaan Chile sejak 2002. Herrera dipanggil buat pertama kali oleh Jorge Sampaoli untuk perlawanan menentang Haiti dan Senegal.
Ivors

Ivors ialah sebuah komun di jabatan Oise di utara Perancis, wilayah Picardy.
Guemps

Guemps merupakan sebuah komun di jabatan Pas-de-Calais di utara Perancis.
Dolgen am See

Dolgen am See merupakan sebuah munisipaliti terletak di daerah Rostock, Niedersachsen, Jerman.
Oceania

Rangkuman

Tujuan utama penggunaan terma Oceania ialah untuk membuat kenyataan mengenai sebuah rantau atau benua (seperti Asia dan Eropah) yang terletak di antara benua Asia dan benua Amerika, dengan Australia sebagai tanah besar. Penggunaan perkataan Oceania adalah untuk menunujukkan hubung kait di antara negara-negara di rantau tersebut. Oceania ialah benua terkecil di dunia dan mempunyai populasi kedua terkecil di dunia selepas benua Antartika.
Penutupan kerajaan di Amerika Syarikat

Dalam politik Amerika Syarikat, penutupan kerajaan (Bahasa Inggeris: government shutdown) adalah situasi ketika Kongres gagal menyepakati belanjawan yang diperlukan untuk operasi kerajaan. Biasanya kerajaan berhenti menyediakan semua perkhidmatan selain yang "penting" atau "kritikal" sahaja, namun kerana Kongres harus mengesahkan semua perbelanjaan kerajaan, tiada undang-undang yang melindungi mana-mana perkhidmatan kerajaan daripada penutupan. Perkhidmatan persekutuan boleh diteruskan untuk sementara setelah penutupan, termasuk kawalan sempadan, perkhidmatan kesihatan di kemudahan persekutuan, angkatan bersenjata, kawalan lalu lintas udara (ATC), dan sistem penjara. Ia serupa dengan sekat masuk kerja dalam sektor swasta.
Pada era kerajaan Ford dan Carter, terjadi penutupan separa kerajaan sebanyak 6 kali yang hanya memengaruhi jabatan Buruh dan Kesihatan, Pendidikan dan Kebajikan. Penutupan separa ini berlangsung antara 8 hingga 18 hari dan masalah utamanya adalah belanjawan persekutuan untuk pengguguran. Pada era pemerintahan Reagan, terjadi 8 penutupan penuh kerajaan yang berlangsung selama 1 sampai 3 hari dan masalah utamanya adalah defisit belanjawan Amerika Syarikat. Ada juga penutupan serupa selama 4 hari pada masa pemerintahan pertama Bush.
Pada masa pemerintahan Clinton, setelah kubu konservatif menang besar di Kongres dalam Revolusi Republikan 1994, terjadi dua penutupan kerajaan secara penuh selama 5 dan 21 hari. Penutupan yang kedua itu adalah yang terlama sepanjang sejarah. Lagi-lagi masalah utamanya ialah defisit belanjawan.
Penutupan kerajaan persekutuan Amerika Syarikat 2013 sedang berlangsung sejak 1 Oktober 2013. Masalah utama antara Dewan Perwakilan yang dikuasai Parti Republikan dan Senat yang dikuasai Parti Demokrat (didukung Presiden Obama) adalah keinginan Republikan untuk menunda penerapan Akta Perlindungan Pesakit dan Penjagaan Mampu yang diluluskan tahun 2010.

Pengaruh

Penutupan pemerintahan federal mengakibatkan banyak karyawan federal sipil yang menjalani furlough (cuti wajib tanpa gaji). Personel militer dan karyawan-karyawan penting tidak disertakan dalam furlough, namun gajinya bisa jadi tidak dibayarkan sesuai jadwal.
Rincian pasti seputar fungsi-fungsi pemerintah yang berhenti beroperasi selama penutupan ditentukan oleh Office of Management and Budget. Akan tetapi, beberapa aspek tertentu telah diterapkan di semua penutupan pemerintahan sebelumnya. Salah satunya adalah penutupan taman nasional dan kantor paspor. "Personel darurat" masih dipekerjakan, termasuk militer, penegak hukum federal, dokter dan perawat yang bekerja di rumah sakit federal, dan pengawas lalu lintas utara. Anggota Kongres masih digaji karena gaji mereka tidak dapat diubah kecuali melalui hukum langsung. Pengiriman surat tidak terkena dampaknya karena anggarannya swasta.
Penutupan kerajaan sebelumnya juga memengaruhi pemerintah kotamadya Washington, D.C. melalui penutupan sekolah dan penundaan prasarana umum seperti pengumpulan sampah.
Corbère-les-Cabanes

Corbère-les-Cabanes merupakan sebuah komun di jabatan Pyrénées-Orientales di selatan Perancis.
Pokok Kuku Helang

Taburan

Pokok Kuku Helang merupakan pokok bakau dan tumbuh di muara sungai antara tebing lumpur pasang surut. Ia terdapat di Malaysia, Indonesia, Singapura, Australia dan pulau-pulau kecil antaranya.
Bielawa

Bielawa merupakan sebuah bandar raya yang terletak di daerah Lower Silesian, Poland.
Saint-Jean-de-Chevelu

Saint-Jean-de-Chevelu ialah sebuah komun di jabatan Savoie di bahagian Rhône-Alpes, tenggara Perancis.
Bond Street (rokok)

Sejarah

Dahulunya dikenali sebagai "Old Bond Street", sejarah jenama ini pergi kembali ke tahun 1902. Philip Morris International, pengasas syarikat, mempunyai butik di Bond Street di London. Dan tahun 1902 ialah tahun apabila salah satu penyokong terbesar syarikat itu, Raja Albert daripada Belgium, dibentangkan butik dengan tajuk Royal Tobacconist.
Pada pertengahan dekad 1990'an, terdapat satu proses penjenamaan semula-reka bentuk yang baharu, segar dan kotak keras. Dalam tahun 2006, versi "Premium" dan "Bond Street Special" dah dilancarkan.
Jenama rokok ini tak boleh didapati di Inggeris.
Berrocal, Sepanyol

Berrocal merupakan sebuah kawasan perbandaran yang terletak di wilayah Huelva, Andalusia, Sepanyol
Dangin Tukadaya

Poskod

Poskod yang digunakan di Dangin Tukadaya adalah 82218. Terdapat 10 buah desa/kelurahan di dalam daerah kecamatan Jembrana.
Bekdorf

Bekdorf merupakan sebuah kawasan perbandaran terletak di daerah Steinburg, Schleswig-Holstein, Jerman.
Cikarang, Jampang Kulon

Poskod

Poskod yang digunakan di Cikarang adalah 43178. Terdapat buah desa di dalam daerah kecamatan Jampang Kulon.
Mukim Kurong Hitam

Pentadbiran

Mukim Kurong Hitam merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Padang Terap.
Ouillon

Ouillon merupakan sebuah komun di jabatan Pyrénées-Atlantiques di barat-daya Perancis.
Mukim Bagan Datuk

Pentadbiran

Mukim Bagan Datuk merupakan salah sebuah mukim yang terdapat dalam negeri Perak, dan juga merupakan satu dari mukim yang terletak dalam pentadbiran Daerah Hilir Perak.
Hapuslah Air Matamu

Sinopsis

Filem ini mengisahkan seorang penyanyi yang berasal dari kampung, Aini (Sharifah Aini) lupa daratan setelah terkenal sebagai artis rakaman. Aini seorang gadis kampung yang bersopan santun serta berbudi tinggi. Atas galakan Adi (Latif Ibrahim), kekasihnya yang sedang menuntut di universiti dia berjaya menjadi seorang penyanyi yang diminati ramai. Pengurus syarikat piring hitamnya memberi peluang dia berpadu suara dengan penyanyi terkenal Indonesia, Broery (Broery Marantika), yang menyebabkan namanya semakin terkenal dan menjadi rebutan syarikat piring hitam.  Kelab-kelab malam telah menawarkannya bayaran yang tinggi. Semasa Aini dengan Broery di Indonesia, dia berubah menjadi angkuh dan sombong. Dia melupai janji-janjinya yang lalu, terutama kepada ibu dan kekasihnya. Lebih menyedihkan apabila ibunya pergi ke kelab untuk menemuinya, dia memarahi serta menghina ibunya, menyebabkan ibunya merajuk lalu jatuh sakit.
Identiti Kedah

Jata

Jambangan yang terdiri daripada lengkaran biji padi melambangkan komoditi pertanian utama negeri – beras. Anak bulan sabit melambangkan Islam sementara perisai melambangkan kekuasaan pemerintah. Perisai pula melambangkan kekuasaan.
Nabi Zakaria a.s.

Kisah Nabi Zakaria a.s.

Nabi Zakaria, (nama penuh baginda: Zakaria ben Yehoiada ben Yusahafat ben Asa ben Abia ben Rehabeam ben Sulaiman (Nabi Sulaiman a.s) ben Daud (Nabi Daud a.s.)) Baginda Nabi Zakaria, adalah ayah kepada Nabi Yahya a.s.; putera tunggalnya yang lahir setelah ia mencapai usia sangat tua iaitu pada usia sembilan puluh tahun. Sejak beristeri Hanna (Elisabeth), ibu saudaranya Maryam(Mary),Zakaria mendambakan mendapat anak yang akan menjadi pewarisnya. Siang dan malam tiada henti-hentinya ia memanjatkan doanya dan permohonan kepada Allah agar dikurniai seorang putera yang akan dapat meneruskan tugasnya memimpin Bani Israil. Ia khuatir bahawa bila ia mati tanpa meninggalkan seorang pengganti, kaumnya akan kehilangan pemimpin dan akan kembali kepada cara-cara hidup mereka yang penuh dengan mungkar dan kemaksiatan dan bahkan mungkin mereka akan mengubah syariat Musa dengan menambah atau mengurangi isi kitab Taurat sekehendak hati mereka. Selain itu, ia sebagai manusia, ingin pula agar keturunannya tidak terputus dan terus bersambung dari generasi sepanjang Allah mengizinkannya dan memperkenankan.
Nabi Zakaria tiap hari sebagai tugas rutin pergi ke mihrab besar melakukan sembahyang serta menjenguk Maryam anak iparnya yang diserahkan kepada mihrab oleh ibunya sesuai dengan nadzarnya sewaktu ia masih dalam kandungan. Dan memang Zakarialah yang ditugaskan oleh para pengurus mihrab untuk mengawasi Maryam sejak ia diserahkan oleh ibunya. Tugas pengawasan atas diri Maryam diterima oleh Zakaria melalui undian yang dilakukan oleh para pengurus mihrab di kala menerima bayi Maryam yang diserahkan pengawasannya kepadanya itu adalah anak saudara isterinya sendiri yang hingga saat itu belum dikurniai seorang anak pun oleh Tuhan.
Suatu peristiwa yang sangat menakjubkan dan menghairankan Zakaria telah terjadi pada suatu hari ketika ia datang ke mihrab sebagaimana biasa. Ia melihat Maryam disalah satu sudut mihrab sedang tenggelam dalam sembahyangnya sehingga tidak menghiraukan bapa saudaranya yang datang menjenguknya. Di depan Maryam yang sedang asyik bersembahyang itu terlihat oleh Zakaria berbagai jenis buah-buahan musim panas. Bertanya-tanya Nabi Zakaria dalam hatinya, dari mana datangnya buah-buahan musim panas ini, padahal mereka masih berada dalam musim dingin. Ia tidak sabar menanti anak saudaranya selesai sembahyang, ia lalu mendekatinya dan menegur bertanya kepadanya: "Wahai Maryam, dari manakah engkau dapat ini semua?"
Maryam menjawab: "Ini adalah pemberian Allah yang aku dapat tanpa dicari dan diminta. Di waktu pagi dikala matahari terbit aku mendapatkan rezekiku ini sudah berada didepan mataku, demikian pula bila matahari terbenam di waktu senja. Mengapa bapa saudaranya merasa hairan dan takjub? Bukankah Allah berkuasa memberikan rezekinya kepada siapa yang Dia kehendaki tanpa perhitungan
Kleinbockedra

Kleinbockedra merupakan sebuah kawasan perbandaran terletak di daerah Saale-Holzland, Thüringen, Jerman.
Porzuna

Porzuna merupakan sebuah kawasan perbandaran yang terletak di Sepanyol dalam wilayah Ciudad Real, di komuniti autonomi Castile-La Mancha.